Nigerren delta

Nigerren delta Gineako golkoan (Nigeria) itsasoratzean Niger ibaiak eratutako delta da. Batzuetan Oil Rivers (Olioaren ibaiak) ere deitzen zaio eskualde honi, palma olio ekoizle handia izan zelakoOil Rivers Encyclopædia Britannica. Encyclopædia Britannica Online. Encyclopædia Britannica Inc., 2012. Web. 2012ko apirilak 24.. Oso lurralde jendeztatua da eta aberatsa lehengaietan, petrolioan batez ere.

Eskualde honek 75.000 km²ko azalera du, Nigeriako hegoaldeko bederatzi estatutan banatua (Abia, Akwa Ibom, Bayelsa, Cross River, Delta, Edo, Imo, Ondo eta Rivers). Munduko hirugarren hezegunerik handiena da eta ur gezako zingira oihanik zabalena, oso bioaniztasun handiarekin. Eremuaren erdia baino gehiago erreka ugariz zeharkaturik eta uharte txikiz zipriztindurik dago. Gainerakoa euri-oihan tropikalez estalirik dago. Biztanleriari dagokionez, 13.300 kokaleku baino gehiago daude (%94 5.000 bizilagunetik beherakoak) eta 30 milioi biztanle inguruNiger Delta Human Development Report United Nations Development Programme (2006). 40 talde etniko baino gehiago daude eta 200 hizkuntza mintzatzen diraThe Niger Delta: The curse of the black gold Independent.co.uk.

Niger ibaiaren deltako petrolioaren ustiapena 1956an hasi zen, Royal Dutch Shell herbeherear multinazionalaren eskutikPello ZUBIRIA: Nigeriako deltan sutan daude Shell-ekin Argia.com. Azken hamarkadetan petrolioak eta gasak Nigeriako Barne produktu gordinaren %40 inguru ekarri dute. 2000 eta 2004 artean hidrokarburoen esplotazioak herrialdeko dibisa sarreren %97 eta gobernuaren sarreren %79,5 eman zituen. Baina deltako herritarrek ez dute horren onurarik jaso: biztanleen %28 bizi ziren pobrezia mailaren azpitik 1980an eta %60 2000nLazzeri THOMAS eta Carleigh RIXON: La maldición de los recursos Mundonegro.com. Horrez gainera, petrolio isuriek (1,5 milioi tona mende erdian) eta petrolioak dakarren gas naturala erretzeak oso eragin kaltegarria izan dute ingurunean eta herritarren osasunean. Herritarren protestak eta mobilizazioak batzuetan bortizki zapalduak izan diraElixabet EPELDE: Urre beltzaren madarikazioa Berria.info. Nigerren Deltaren Emantzipazio Mugimendua (MEND) da eskualdeko talde armatu garrantzitsuena.

 Erreferentziak 

 Kanpo estekak 
  Niger River Delta Wwf.panda.org
  Tom O'NEILL: Nigerian Oil Nationalgeographic.com
  Joel OLATUNDE: Kutsadura eta heriotza: Petrolioak miseria besterik ez du eraman Nigerren deltara Gaur8.info
  Pello ZUBIRIA: Nigeriako oihan eta soroetan datzate 50 ‘Exxon Valdez’ Argia.com

Kategoria:Nigeriako geografia
Kategoria:Niger ibaia
Kategoria:Deltak
Kategoria:Gineako golkoa